مهربان آنا
کرونا گونلری بیر چوخ عزیزلریمیزی الدن وئردیک.
آذربایجان خالقی آراسیندا – باشقا خالقلار کیمی – رسم دیر دونیادان کؤچنلر اوچون تؤره نلر قوروب اونا رحمت دیله یرلر و اونون یولوندا ضیافت قوروب احسان وئررلر.
بیزیم عزیز دوستوموز و آذر کتاب توران ین بؤیوک اوستادی حسن ساری زاده جنابلاری، اؤز قایناناسینی الده وئردی، بو رحمتلیگه احسان وئریم – دئیه، بیر کتاب چاپ ائتدیردی و کتابی احسان پایلادی.
مهربان آنا بو یولدا یاییلدی. بیز، ایلک اؤنجه بؤیوک اوستاد و گؤرکملی یازاریمیزا توختاقلیق آرزولاییب، او رحمتلیگه باغیش دیله ییریک و اوستاد اوچون بو گؤزل احسانی اوچون درین تشکورلریمیزی بیلدیریریک. بئله دب لری یولا سالمادا بئله اوستادلار لازیمدیر!
کتابین تانیتیمی:
مهربان آنا
توپلایان: حسن ساری زاده
ناشر: تبریز، سومر نشر
۱۳۹۹
بو کتابدا ۵۹ شاعیرین آنا حاققیندا یازدیغی شعرلر گلمیشدیر. ۵۹ شاعیر، رحمتلیک آنانین ۵۹ یاشی اوچون سئچیلمیشدیر!
بورادا آذربایجانیمیزین اوتایلی – بوتایلی شاعیرلریمیزین آنا حاققیندا سؤیله دیگی شعرلر گلمیش و اوستاد ساری زاده جنابلاری – دوستلارییلا برابر – بو گؤزل شعرلری توپلاییب، سئچیب و بو کتابدا یئر وئرمیشلر. شعرلرین هامیسی گؤزل، اوره یه یاتان و آنا قوخوسویلا عطیرلنمیشدیر.
دوستوموز اوستاد ساری زاده یه یئنی – یئنی اوغورلار و باشاریلار دیله ییریک. عمرو اوزون، قلمی یازار اولسون!
pes_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab unk azb_Arab azb_Arab azb_Arab